# 1991

### Straipsnis iš Vikipedijos, laisvosios enciklopedijos.

1991 yra nekeliamieji metai, prasidedantys antradienį.

## [taisyti] Įvykiai Lietuvoje

Sausis

- Sausio 1 d. – įkurtas Klaipėdos universitetas.
- Sausio 5 d. – JAV Baltieji rūmai pasmerkė TSRS sprendimą įvesti desantinės kariuomenės dalinius į Baltijos valstybes.
- Sausio 6 d. – Lazdijų muitinėje TSRS kariniai daliniai sulaikė pirmųjų lietuviškų pašto ženklų, pagamintų Leipcige, siuntą.
- Sausio 7 d. – dėl politinės įtampos atsistatydino atkurtosios Lietuvos valstybės pirmoji ministrė pirmininkė Kazimira Prunskienė.
- sausio 8 d. – Ministrė Pirmininkė Kazimira Prunskienė Maskvoje susitiko su TSRS prezidentu Michailu Gorbačiovu. Susitikime kalbėta ir apie galimybę apsaugoti Lietuvos jaunuolius nuo prievartinio ėmimo į tarybinę armiją.
  - – JAV Baltieji rūmai pasmerkė TSRS sprendimą įvesti desantinės kariuomenės dalinius į Pabaltijo valstybes.
- Sausio 10 d. – Lietuvos užsienio reikalų ministerija kreipėsi į pasaulio kraštų vyriausybes ir parlamentus įspėdama, kad tarybinė kariuomenė gali užimti Lietuvos parlamentą.
- Sausio 11 d. – LKP (TSKP) veikėjas Juozas Jermalavičius paskelbė, kad Lietuvoje įsteigtas Nacionalinis gelbėjimo komitetas, neva imantis valdžią į savo rankas. Tą pačią dieną sovietų desantininkai Vilniuje užėmė telefonų stotį, Krašto apsaugos departamento pastatus, Spaudos rūmus, Nemenčinės TV retransliacijos centrą, Vilniaus geležinkelio stotį. Aukščiausiosios Tarybos rūmus saugojo apie 20 tūkstančių žmonių.
  - – atidaryta Vilniaus greitosios pagalbos universitetinė ligoninė.
- Sausio 12 d. – Rusijos Aukščiausiosios Tarybos pirmininkas Borisas Jelcinas pasmerkė karinės jėgos naudojimą Pabaltijo kraštuose.
  - – Lietuvos generalinė prokuratūra dėl piliečio Juozo Jermalavičiaus pareiškimo, jog „įkurtas Nacionalinio gelbėjimo komitetas“, ir TSRS kariuomenės nusikalstamų veiksmų iškėlė baudžiamąją bylą už viešus raginimus pažeisti Lietuvos valstybės suverenitetą.
  - – protestuodamas prieš desantininkų veiksmus Vilniuje, atsistatydino TSRS Lietuvos KGB padalinio viršininkas Romas Marcinkus.
- Sausio 13 d. – naktį iš sausio 12-osios į 13-ąją Tarybų Sąjungos desantininkai užėmė Vilniaus televizijos bokštą, Radijo ir televizijos komiteto pastatą. Žuvo 14, buvo sužeisti apie 1000 žmonių.
  - – darbą pradėjo laikinoji studija Kauno radiofone, bei televizijos studija Sitkūnuose.
  - – Aukščiausioji Taryba – Atkuriamasis Seimas atleido Albertą Šimėną iš Ministro Pirmininko pareigų kaip nežinia kur esantį ir negalintį vykdyti savo pareigų. Premjeru paskirtas Gediminas Vagnorius.
  - – Sovietų statytiniai paskelbė nuo 22 iki 6 valandos visoje Lietuvoje įvedą komendanto valandą.
- Sausio 14 d. – Lietuvoje, Latvijoje ir Estijoje paskelbtas trijų dienų gedulas Sausio 13 aukų Lietuvoje atminimui.
  - – įkurta Sausio 13 brolija, suvienijusi Nepriklausomybės gynėjus savanorius.
  - – per Lietuvos radijo antrąją programą pradėtos tansliuoti radijo stoties „Laisvoji Europa“ lietuviškos laidos.
- Sausio 15 d. – Vilniuje vėl pradėti leisti laikraščiai, kurių redakcijų patalpas Sausio 12-ąją užgrobė sovietiniai desantininkai.
- Sausio 16 d. – Vilniuje buvo laidojamos Sausio 13-osios įvykių aukos.
  - – Sankt Peterburge paskelbta gedulo diena žuvusių prie Vilniaus televizijos bokšto atminimui.
- Sausio 17 d. – Seimas priėmė Savanoriškosios krašto apsaugos tarnybos įstatymą.
  - d. – įkurta Savanoriškoji krašto apsaugos tarnyba (SKAT).
  - – Maskvos taryba pasmerkė karinės jėgos naudojimą prieš taikius Lietuvos gyventojus.
- Sausio 18 d. – sovietų desantininkų užgrobtuose Radijo ir televizijos komiteto pastatuose pradėjo veikti LKP (TSKP) televizija.
- Sausio 19 d. – iš Vokietijos atvežta ir prie parlamento rūmų pastatyta Marijos statula, kuria kaip stiprybės ir palaiminimo simbolį įteikė Maltos ordino grupė „Marijos vaikai“.
- Sausio 20 d. – Maskvoje įvyko protesto demonstracija, kurios dalyviai pasmerkė sovietų armijos išpuolius Vilniuje bei pareikalavo TSRS Prezidento Michailo Gorbačiovo atsistatydinimo.
- Sausio 22 d. – Kanada nutraukė ekonominę bei humanitarinę pagalbą TSRS dėl agresijos Lietuvoje, Latvijoje ir Estijoje
- Sausio 24 d. – Skandinavijos valstybės pasiuntė TSRS Prezidentui Michailui Gorbačiovui bendrą laišką, reikalaujantį sustabdyti teroristinius veiksmus Pabaltijo respublikose.
- Sausio 27 d. – Vilniaus rajone, Medininkuose ir Lavoriškėse, sovietų kariai užpuolė Lietuvos – Baltarusijos pasienio muitines ir jas sunaikino.

Vasaris

- Vasario 9 d. – Referendume dėl Lietuvos nepriklausomybės 76,4% gyventojų pasisakė už nepriklausomą ir demokratinę valstybę.
- Vasario 11 d. – Lietuvos Respubliką de jure pripažino pirmoji užsienio valstybė Islandija.
- Vasario 13 d. – Vilniuje lankėsi JAV Kongreso delegacija. Kongresmenai rinko informaciją apie padėtį Lietuvoje, susitiko su šalies vadovais.
- Vasario 21 d. – Europos Parlamentas priėmė rezoliuciją, kuria pareikalauta, kad Pabaltijo valstybių nepriklausomybės klausimą TSRS spręstų derybomis greitai, be sąlygų ir be karinio ar ekonominio spaudimo.

Kovas

- Kovo 2 d. – Lietuvos Respubliką de jure pripažino Danijos Vyriausybė.
- Kovo 3 d. – atšventinta Šv. Kazimiero bažnyčia Vilniuje.
- Kovo 4 d. – Šv. Kazimiero bažnyčioje laikytos pirmosios Šv. Mišios.
- Kovo 7 d. – Aukščiausiosios Tarybos – Atkuriamojo Seimo pirmininkui Vytautui Landsbergiui paskirta Norvegijos liaudies Taikos premija – 2 milijonai 850 tūkstančių Norvegijos kronų, kurios pagrindu įsteigtas Vytauto Landsbergio fondas.

Balandis

- Balandžio 19 d. – Tarybų Sąjungos desantininkai užpuolė Medininkų pasienio apsaugos ir muitinės postą.

Rugpjūtis

- Rugpjūčio 26 d. – visos Lietuvos teritorijoje esančios sovietinės muitinės perduotos Lietuvos Respublikai. Lietuviškos muitinės pradėjo išduoti lietuviškas vizas.
- Rugpjūčio 29 d. – Lietuvos Respubliką pripažino Rusijos Tarybinė Federacinė Socialistinė Respublika.

Rugsėjis

- Rugsėjo 7 d. – Lietuvos aklųjų sporto federacija buvo priimta į tarptautinę aklųjų sporto asociaciją (IBSA).
- Rugsėjo 10 d. – Lietuvos Respublika buvo priimta į Europos saugumo ir bendradarbiavimo organizaciją.
- Rugsėjo 15 d. – Klaipėdoje buvo pradėtas leisti laikraštis „Vakarų ekspresas“.
- Rugsėjo 17 d. – Lietuvos Respublika tapo Jungtinių Tautų Organizacijos nare.
- Rugsėjo 18 d. – Lietuva priimta į Tarptautinį olimpinį komitetą.

Spalis

- Spalio 7 d. – Lietuva buvo priimta į UNESCO.
- Spalio 18 d. – buvo įregistruotas Biblijos centras Tikėjimo žodis.

Gruodis

- Gruodžio 3 d. – Vokietijoje atidaryta Lietuvos ambasada.
- Gruodžio 16 d. – Lietuvos Banke surengtas pirmasis valiutos aukcionas.
- Gruodžio 20 d. – Lietuva prisijungė prie Šiaurės Atlanto bendradarbiavimo tarybos.
- Gruodžio 27 d. – Lietuvos nepriklausomybę pripažino Alžyras ir Baltarusija.
- Gruodžio 28d. – atkurta Lietuvos darbo federacija.

### [taisyti] Mirtys

- Sausio 20 d. – Vytautas Rimkevičius, prozininkas, dramaturgas (g. 1930).
- Vasario 2 d. – Juozas Briedis, agronomas, kompozitorius, dainininkas (g. 1912).
- Vasario 4 d. – Juozas Baltušis (Albertas Juozėnas), prozininkas, dramaturgas, publicistas (g. 1909).
- Vasario 27 d. – Pranė Dundulienė,etnografė, profesorė, daugiau kaip šimto mokslinių darbų autorė (g. 1910).

## [taisyti] Įvykiai pasaulyje

Sausis

- Sausio 18 d. – pirmojo Įlankos karo pradžia.

Kovas

- Kovo 3 d. – Latvijos ir Estijos rinkėjai referendumuose balsavo už nepriklausomybę nuo Tarybų Sąjungos.
- Kovo 15 d. – Vokietija formaliai atgauna pilną nepriklausomybę, kai išvedami paskutiniai po II pasaulinio karo rezidavę JAV, Prancūzijos, Jungtinės Karalystės ir Tarybų Sąjungos kariniai daliniai.

Birželis

- Birželio 12 d. – Borisas Jelcinas išrenkamas Rusijos federacijos prezidentu.
- Birželio 25 d. – Kroatija ir Slovėnija paskelbia nepriklausomybę nuo Jugoslavijos.

Liepa

- Liepos 10 d. – Borisas Jelcinas prisaikdintas pirmuoju laisvai išrinktu Rusijos prezidentu.

Rugpjūtis

- Rugpjūčio 20 d. – Estija paskelbia nepriklausomybę nuo Tarybų Sąjungos.
- Rugpjūčio 21 d. – Latvija paskelbia nepriklausomybę nuo Tarybų Sąjungos.
- Rugpjūčio 25 d. – Linus Torvalds išsiunčia laišką apie pradedamą kurti operacinės sistemos (Linux) branduolį.

Rugsėjis

- Rugsėjo 6 d.
  - – Tarybų Sąjunga pripažįsta trijų Baltijos šalių nepriklausomybę.
  - – antras pagal dydį Rusijos miestas pervadintas iš Leningrado į Sankt Peterburgą, sugrąžinant senąjį pavadinimą.

Gruodis

- Gruodžio 25 d. – Michailas Gorbačiovas atsistatydina iš Tarybų Sąjungos prezidento pareigų.
- Gruodžio 26 d. – Tarybų Sąjungos Aukščiausioji Taryba formaliai išardo [[TSRS|Tarybų Sąjungą.

Rodomas puslapis "http://lt.wikipedia.org../../../1/9/9/1991.html"

Kategorija: Metai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Afrikaans
- Alemannisch
- Aragonés
- العربية
- Asturianu
- Авар
- Žemaitėška
- Беларуская
- Български
- ইমার ঠার/বিষ্ণুপ্রিয়া মণিপুরী
- Bosanski
- Català
- Corsu
- Česky
- Kaszëbsczi
- Чăвашла
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- Suomi
- Føroyskt
- Français
- Arpitan
- Furlan
- Frysk
- Gaeilge
- Gàidhlig
- Galego
- עברית
- Hrvatski
- Magyar
- Հայերեն
- Interlingua
- Bahasa Indonesia
- Ilokano
- Ido
- Íslenska
- Italiano
- 日本語
- ქართული
- ಕನ್ನಡ
- 한국어
- Ripoarisch
- Kurdî / كوردي
- Kernewek
- Latina
- Lëtzebuergesch
- Limburgs
- Lumbaart
- Māori
- Македонски
- मराठी
- Bahasa Melayu
- Nahuatl
- Nnapulitano
- नेपाल भाषा
- Nederlands
- ‪Norsk (nynorsk)‬
- ‪Norsk (bokmål)‬
- Novial
- Nouormand
- Иронау
- Deitsch
- Polski
- Português
- Runa Simi
- Română
- Русский
- Сибирской
- Sicilianu
- Sámegiella
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- Kiswahili
- தமிழ்
- తెలుగు
- Тоҷикӣ
- ไทย
- Tagalog
- Türkçe
- Tatarça
- Reo Mā`ohi
- Українська
- O'zbek
- Vèneto
- Walon
- 中文
- Bân-lâm-gú
- 粵語